కృష్ణ బైరె గౌడ

కృష్ణ బైరె గౌడ కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు బైటరాయణపుర నియోజకవర్గం నుండి నాలుగు సార్లు ఎమ్మెల్యేగా ఎన్నికై సిద్దరామయ్య రెండవ మంత్రివర్గంలో 2023 మే 27న రాష్ట్ర రెవెన్యూ శాఖ మంత్రిగా భాద్యతలు చేపట్టాడు.

జననం, విద్యాభాస్యం 
కృష్ణ బైరే గౌడ కర్ణాటక రాష్ట్రంలోని బెంగళూరులో సి బైరెగౌడ, సావిత్రమ్మ దంపతులకు 1973 ఏప్రిల్ 4న జన్మించాడు. ఆయన తండ్రి సి. బైరే గౌడ కర్ణాటక రాష్ట్ర సీనియర్ శాసనసభ్యుడు, మంత్రి, వరుసగా ఐదు సార్లు ఎమ్మెల్యేగా ఎన్నికై 1996 నుండి 1999 వరకు  కర్ణాటక ముఖ్యమంత్రి జె.హెచ్. పటేల్ మంత్రివర్గంలో వ్యవసాయ శాఖ మంత్రిగా పనిచేశాడు.

కృష్ణ బైరే గౌడ కృష్ణ బైరేగౌడ నర్సాపూర్ ప్రభుత్వ ప్రాథమిక పాఠశాలలో, ముద్దెనల్లి సత్యసాయి పాఠశాలలో ఎస్‌ఎస్‌ఎల్‌సీ పూర్తి చేశాడు. ఆయన నేషనల్ కాలేజ్ బసవనగుడిలో తన పి.యూ పూర్తి చేసి 1994లో బెంగుళూరులోని క్రైస్ట్ కాలేజీ నుండి బిజినెస్ మేనేజ్‌మెంట్‌లో బ్యాచిలర్ డిగ్రీ, 1999లో వాషింగ్టన్, డీసీలోని అమెరికన్ యూనివర్సిటీలో స్కూల్ ఆఫ్ ఇంటర్నేషనల్ సర్వీస్ నుండి ఇంటర్నేషనల్ అఫైర్స్‌లో మాస్టర్స్ డిగ్రీ (ఎంఏ) పూర్తి చేశాడు.
రాజకీయ జీవితం
కృష్ణ బైరే గౌడ 2003లో తన తండ్రి ఆల్ ఇండియా ప్రోగ్రెసివ్ జనతాదళ్ నాయకుడు సి. బైరేగౌడ మరణాతరం రాజకీయాల్లోకి అడుగుపెట్టి వెంగల్ నియోజకవర్గానికి జరిగిన ఉప ఎన్నికలో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఏప్రిల్ 2004లో భారత ఆల్ ఇండియా ప్రోగ్రెసివ్ జనతాదళ్ పార్టీకి రాజీనామా చేసి కాంగ్రెస్ పార్టీలో చేరాడు.

నిర్వహించిన పదవులు

 గ్రామీణాభివృద్ధి & పంచాయత్ రాజ్ శాఖ మంత్రి, కర్ణాటక ప్రభుత్వం, మే 2018 - 2019
 వ్యవసాయ శాఖ మంత్రి, కర్ణాటక ప్రభుత్వం, మే 2013 - 2018
 అధ్యక్షుడు, కర్ణాటక ప్రదేశ్ యువజన కాంగ్రెస్, 2007-మార్చి 2011
 బైటరాయణపుర, బెంగళూరు, 2008-ప్రస్తుత శాసనసభ సభ్యుడు
 వెమగల్ శాసనసభ సభ్యుడు,  కోలార్ జిల్లా, కర్ణాటక, 2003–2004, 2004–2007
 అధ్యక్షుడు, కర్ణాటక యూత్ కాంగ్రెస్ కమిటీ. (2007-2011)
 ప్రాజెక్ట్ అసోసియేట్, డెవలప్‌మెంట్ ఆల్టర్నేటివ్స్ ఇంక్. వాషింగ్టన్, DC, 2003
 2000-2002లో పూర్వీకుల వ్యవసాయ భూములను చూసుకున్నారు
 ప్రాజెక్ట్ అసోసియేట్, ఇథియోపియన్ ఎంబసీ, వాషింగ్టన్, DC, 1998–99

 మూలాలు 

వర్గం:రాజకీయ నాయకులు
వర్గం:కర్ణాటక రాజకీయ నాయకులు